Nuwe Vrystelling – “Op Vreemde Weë” deur Yvonne Engela, geredegeer deur Christina Engela | The Crow Bar
Nuwe Vrystelling – “Op Vreemde Weë” deur Yvonne Engela, geredegeer deur Christina Engela
by Christina Engela in new releases, News Tags: Afrikaans, Edited by Christina Engela, gedigte, poetry, Yvonne Engela
Christina Engela is trots om 97 gedigte deur ‘n onbekkende en talentvolle nuwe Suid Afrkikaanse digteres aan die wêreld bekend te maak – haar ma – Yvonne Lorraine Engela.
“Ek het jou lief”
Het jy gepreel
En soos ‘n dief
My hart gesteel.
Jy sou aan my bewys
Dat liefde wel bestaan
Wat nie net trane eis
Maar ook vreugde laat ontstaan.
Maar jou liefde was soos vuur,
Wat vlammend woed en skroei
En daarom ook van korte duur –
Jou liefde laat my jou vergoei.
Ek voel so alleen vanaand
Soos elke aand van hierdie jaar
Sedert jy moes sê totsiens
Omdat jy nie anders kon as gaan.
Die windjie het gewaai
Toe ek van jou moes afskeid neem
Jy op die skip wat jou sou wegvoer
En ek alleen daar op die kaai.
Ek het belowe dat ek jou
Nimmer sal vergeet
Maar eensaamheid het oorwin
En ek was my belofte ontrou.
Ek maak pêrels bymekaar
As ‘n snoer van herinnering te bewaar.
Elke pêrel, bestaande uit ‘n traan,
Vertel van liefde, leed en waan.
Hoeveel trane kan jy stort?
Hoeveel pêrels is nog kort?
Aan alles kom ‘n end
Tot die hoop moet ek my wend.
Met niks in sy sakke
Stap hy in die straat
Tot die spotter se vermaak.
Sy maag is honger
Maar sonder kommer
Stap hy vêrder aan
Oppad na die maan.
Die wêreld is syne
Na tien soorte wyne
As niks hom raak.
Die pad is sy woning
En hy ‘n koning
Vandag hier en more daar
Gelukkig is hy sowaar.
Wanneer hy waak more vroeg
Is hy weer op pad na ‘n kroeg
Nou nugter en vol pyn
Netnou weer die harlekyn.
‘n Roos in die môredou
Die het jy gepluk
En in jou arms toegewon
Sodat niks dit kon skaad.
Maar ‘n doringkie het jou gesteek
Sodat ‘n druppel bloed verskyn
En jy het jou op die roos gewreek
Deur dit onder jou voete te vertrap.
Altyd het jy die dood berou
En die rosie het jy nooit vergeet
Want jou liefde vir haar het nie verflam
En steeds bemin jy haar.
‘n Plaasvervanger soek jy toe
‘n Rosie sonder dorings
Balsem vir ‘n rou wond – of hoe?
Maar self sy was onvoldoende.
Gou het jy moeg geword vir haar
Maar sy het jou verafgod
Sy was nie ‘n goudstad rosie nie, dis waar
En het te vêr te kort geskiet
Jy het haar verlaat
En na die plek van jou gruweldaad gegaan
Maar wat het dit jou tog gebaat?
Net droefheid het jy daar gesmaak.
Jou rosie tuis die het gekwyn
Haar hartjie was gebreek
Ook haar het jy laat verdwyn
Op wreder wyse as haar voorgangers.
Previous Another Round @ The Crow Bar #16 – April 2018 Next New Release: “When Day Is Done” by Yvonne Engela, edited by Christina Engela
Trackback: Another Round @ The Crow Bar #17 – May 2018 | The Crow Bar